Εκλογές στις Βερμούδες

**Εκλογές** διεξάγονται στις Βερμούδες για εθνοσυνέλευση. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.
Μετά την παραίτηση του Γιούαρτ Μπράουν, στις 29 Οκτωβρίου 2010, πρωθυπουργός ανέλαβε η Πόλα Κοξ και αντικαταστάθηκε μετά τη νίκη του Συνασπισμού Μία Βερμούδα στις εκλογές του 2012 από τον Κρεγκ Κανονίερ. Ο τελευταίος παραιτήθηκε από πρωθυπουργός το Μάιο του 2014 λόγω εμπλοκής σε σκάνδαλο (γνωστό ως "Τζετγκέιτ") και προσωρινά στη θέση του ανέλαβε ο Μάικλ Ντάνκλεϊ.

## Γενικές εκλογές
### Πρόσφατες εκλογές (2025)

### Προηγούμενες εκλογές
Γενικές εκλογές διεξήχθησαν τα έτη:	
1938, 1943, 1948, 1953, 1958, 1963, 1968, 1972, 1976, 1980, 1983, 1985, 1989, 1993, 1998, 2003, 2007, 2012, 2017, 2020 και 2025.

#### 1948
Γενικές εκλογές διεξήχθησαν στις Βερμούδες από τις 2 έως τις 4 Ιουνίου 1948. Στις γυναίκες είχε δοθεί το δικαίωμα ψήφου και υποψηφιότητας το 1944 και είχαν τη δυνατότητα να ψηφίσουν σε αναπληρωματική εκλογή στο Πάτζετ το ίδιο έτος. Αυτές ήταν οι πρώτες γενικές εκλογές στις οποίες μπορούσαν να ψηφίσουν και να είναι υποψήφιες.

Υπήρχαν περίπου 4.120 εκλογείς, αν και αυτό περιλάμβανε πολλούς ιδιοκτήτες ακινήτων στους οποίους επιτρεπόταν περισσότερες από μία εγγραφές για να ψηφίσουν.

Δύο γυναίκες εξελέγησαν, η Χίλντα Έιτκεν και η Έντνα Γουάτσον.

#### 1963
Γενικές εκλογές διεξήχθησαν στις 16 Μαΐου 1963. Ήταν οι πρώτες εκλογές που διεξήχθησαν βάσει του νέου *Νόμου περί Κοινοβουλευτικών Εκλογών* και περιλάμβαναν πολιτικά κόμματα. Οι Ανεξάρτητοι κέρδισαν 30 από τις 36 έδρες στον Οίκο της Συνέλευσης, με το Προοδευτικό Εργατικό Κόμμα, το οποίο είχε ιδρυθεί τρεις μήνες πριν από τις εκλογές, να κερδίζει έξι από τις εννέα έδρες στις οποίες συμμετείχε.

## Εκλογικό σύστημα
Πριν από την ψήφιση του *Νόμου περί Κοινοβουλευτικών Εκλογών* το δικαίωμα ψήφου περιοριζόταν στους ιδιοκτήτες ακινήτων. Ο Νόμος εισήγαγε την καθολική ψηφοφορία, αλλά αύξησε το όριο ηλικίας ψήφου από τα 21 στα 25 έτη.

Ωστόσο, ισχυροί λευκοί επιχειρηματίες, οι οποίοι ήταν η κυρίαρχη δύναμη στο Κοινοβούλιο εκείνη την εποχή, ψήφισαν επίσης την Τροπολογία Γουάτλινγκτον, η οποία έδινε στους ιδιοκτήτες γης με φορολογητέα ακίνητη περιουσία στο έδαφος μια δεύτερη ψήφο στην εκλογική τους περιφέρεια κατοικίας. Από τους 14.896 εγγεγραμμένους ψηφοφόρους, 8.207 μπορούσαν να ρίξουν μόνο μία ψήφο και 6.689 είχαν το δικαίωμα να ρίξουν δεύτερη ψήφο. Κάθε μία από τις εννέα ενορίες χωρίστηκε σε δύο εκλογικές περιφέρειες, καθεμία από τις οποίες εξέλεγε δύο μέλη στον Οίκο της Συνέλευση, με σύνολο 36 εδρών.

### 1968
Γενικές εκλογές διεξήχθησαν σστις 22 Μαΐου 1968. Το αποτέλεσμα ήταν μια νίκη για το Ενωμένο Κόμμα των Βερμούδων, το οποίο κέρδισε 30 από τις 40 έδρες στον Οίκο της Συνέλευσης. Το Προοδευτικό Εργατικό Κόμμα αύξησε την εκπροσώπησή του κατά τέσσερις, φτάνοντας τις δέκα έδρες.

Στις 10 Ιουνίου 1968 Χένρι Τάκερ έγινε ο πρώτος πρωθυπουργός του εδάφους.

#### 1972
Στις εκλογές στις 7 Ιουνίου 1972το κυβερνών Ενωμένο Κόμμα των Βερμούδων παρέμεινε στην εξουσία, κερδίζοντας ξανά 30 από τις 40 έδρες στον Οίκο της Συνέλευσης.

#### 1976
Οι επόμενες γενικές εκλογές διενεργήθηκαν στις 18 Μαΐου 1976. Το κυβερνών Ενωμένο Κόμμα των Βερμούδων παρέμεινε στην εξουσία αφού κέρδισε 26 από τις 40 έδρες στη Βουλή, με το αντιπολιτευόμενο Προοδευτικό Εργατικό Κόμμα να κερδίζει τρεις έδρες, φτάνοντας συνολικά τις δεκατέσσερις.

#### 1980
Οι επόμενες εκλογές έγιναν στις 11 Δεκεμβρίου 1980. Το αποτέλεσμα ήταν νίκη για το Ενωμένο Κόμμα των Βερμούδων, το οποίο κέρδισε 22 από τις 40 έδρες.
Από τους 30.981 εγγεγραμμένους ψηφοφόρους, οι 24.736 έριξαν έγκυρες ψήφους. Σε 18 εκλογικές περιφέρειες και τα δύο εκλεγμένα μέλη ήταν από το ίδιο κόμμα, ενώ δύο εκλογικές περιφέρειες εξέλεξαν ένα μέλος του Ενωμένου Κόμματος των Βερμούδων και ένα από το Προοδευτικό Εργατικό Κόμμα.

#### 1983
Το Ενωμένο Κόμμα των Βερμούδων παρέμεινε στην εξουσία, καθώς κέρδισε 26 από τις 40 έδρες στις εκλογές που διεξήχθησαν στις 4 Φεβρουαρίου 1983. 

#### 1985
Με τη συμμετοχή συνολικά 98 υποψηφίων διεξήχθησαν γενικές εκλογές στις 29 Οκτωβρίου 1985. Το Ενωμένο Κόμμα των Βερμούδων παρέμεινε στην εξουσία, καθώς κέρδισε 31 από τις 40 έδρες στη συνέλευση.

#### 1989
Κερδίζοντας τις 23 από τις συνολικά 40 έδρες της συνέλευσης, το Ενωμένο Κόμμα των Βερμούδων ήταν ο νικητής των εκλογών στις 9 Φεβρουαρίου 1989.

#### 1993
Οι επόμενες εκλογές διεξήχθησαν στις 5 Οκτωβρίου 1993. Το αποτέλεσμα ήταν μια νίκη για το Ενωμένο Κόμμα των Βερμούδων, το οποίο κέρδισε 22 από τις 40 έδρες στη συνέλευση.

#### 1998
Γενικές εκλογές διεξήχθησαν στις 9 Νοεμβρίου 1998. Το αποτέλεσμα ήταν μια νίκη για το Προοδευτικό Εργατικό Κόμμα, το οποίο κέρδισε 26 από τις 40 έδρες στη συνέλευση.

#### 2003
Οι επόμενες εκλογές διενεργήθηκαν στις 24 Ιουλίου 2003. Το αποτέλεσμα ήταν μια νίκη για το κυβερνών Προοδευτικό Εργατικό Κόμμα, το οποίο κέρδισε 22 από τις 36 έδρες στη συνέλευση.
Τα 36 μέλη του Οίκου της Συνέλευσης εκλέχθηκαν από μονοεδρικές εκλογικές περιφέρειες με πλειοψηφικό σύστημα.

#### 2007
Στις γενικές εκλογές, που διεξήχθησαν στις 18 Δεκεμβρίου 2007, το Προοδευτικό Εργατικό Κόμμα (PLP) κέρδισε τρίτη κυβερνητική θητεία με 22 έδρες έναντι 14 για το αντιπολιτευόμενο Ενωμένο Κόμμα των Βερμούδων (UBP). Αμφότερα τα κόμματα κέρδισαν ίδιο αριθμό εδρών με τις προηγούμενες εκλογές, οι οποίες είχαν διεξαχθεί το 2003.

#### 2012
Στις γενικές εκλογές που διεξήχθησαν στις 17 Δεκεμβρίου 2012 κέρδισε ο Συνασπισμός Μία Βερμούδα, με 19 επί συνόλου 36 εδρών στη Συνέλευση (House of Assembly). Η έως τότε πρωθυπουργός, Πόλα Κοξ, απώλεσε την έδρα της και παραιτήθηκε από πρωθυπουργός και από την ηγεσία του Προοδευτικού Εργατικού Κόμματος.

#### 2017

Στις γενικές εκλογές του 2017 το αντιπολιτευόμενο Προοδευτικό Εργατικό Κόμμα κέρδισε τη νίκη με 24 από τις συνολικά 36 έδρες της Συνέλευσης. Ο 38χρονος Έντουαρντ Ντέιβιντ Μπαρτ έγινε ο νεότερος πρωθυπουργός στην ιστορία των Βερμούδων.

#### 2020

## Δημοψηφίσματα
### 1990
Ένα δημοψήφισμα για τη Θανατική ποινή για φόνο εκ προμελέτης διεξήχθη στις Βερμούδες στις 12 Αυγούστου 1990. Το δημοψήφισμα διεξήχθη  έπειτα από πιέσεις από την κυβέρνηση του Ηνωμένου Βασιλείου. Το Κοινοβούλιο των Βερμούδων ψήφισε τον Νόμο περί Δημοψηφίσματος για τη Θανατική Ποινή του 1989 για την πρόβλεψη του δημοψηφίσματος. Οι ψηφοφόροι ενέκριναν τη διατήρηση της ποινής, με το 79% να ψηφίζει υπέρ.

Η θανατική ποινή καταργήθηκε τον Δεκέμβριο του 1999 από το Κοινοβούλιο των Βερμούδων.

### 1995
Διεξήχθη ένα δημοψήφισμα ανεξαρτησίας στις Βερμούδες στις 16 Αυγούστου 1995 για να αποφασίσουν οι ψηφοφόροι αν οι Βερμούδες θα γίνουν ένα ανεξάρτητο Κυρίαρχο κράτος ή θα παραμείνουν Βρετανικό Εξαρτώμενο Έδαφος. Με συμμετοχή ψηφοφόρων 59%, το 74% ψήφισε κατά της ανεξαρτησίας. Μετά το αποφασιστικό αποτέλεσμα, ο πρωθυπουργός Τζον Σουάν, ο οποίος ήταν υπέρ της ανεξαρτησίας, παραιτήθηκε.

### 2016

Στις 23 Ιουνίου 2016 διενεργήθηκε ένα μη δεσμευτικό δημοψήφισμα στις Βερμούδες για τον γάμο μεταξύ ομοφύλων.

## Παραπομπές


Βερμουδες